Horror Dance Squad
Horror Dance Squad on Eesti modernse metal'i ansambel, mis on asutatud 2014. aastal. Ansambli muusika on gruuviv ja samas agressiivne. Metal-muusika on bändile omaselt vürtsitatud nii elektroonika kui ka räpiga ning tegutsemisaja jooksul on avalikustatud EP “Game Changer” ja albumi “Leap”, mis mõlemad ka seda edasi annavad. Bänd on andnud arvukalt kontserte nii Eestis kui välismaal ja koos esinenud artistidega nagu Comeback Kid, Dead By April, Adept, Eskimo Callboy, We Butter The Bread With Butter, Deez Nuts, August Burns Red ning mänginud ühel maailma suurimal metal-muusika festivalil Wacken Open Air.